钦定古今图书集成/明伦汇编/氏族典/第123卷 > 陈骏
## 钦定古今图书集成/明伦汇编/氏族典/第123卷 > 陈骏

按《万姓统谱》：“骏字敏仲，宁德人。举进士，登朱文公之
门。著《论语》《孟子笔义》，又著《毛诗笔义》。号仁斋。子成父，
字汝玉，克承家学，辛弃疾持宪节来闽，闻其才名，罗
致宾席而妻以女。其学以立诚为本，《近思录》一本，口
诵心悟不少辍，故行己皆有法度，安贫守道，澹如也。
尝升上庠，两预解选，有《律历志解》《和稼轩词》《默斋集》”
藏于家。